อุลตร้าแมน: ผงาด

อุลตร้าแมน: ผงาด หรือ อุลตร้าแมน ไรซิ่ง (Ultraman: Rising) ในชื่อภาษาอังกฤษ เป็นภาพยนตร์แอนิเมชั่นอุลตร้าแมน ของสึบุรายะโปรดักชัน ผลิตโดยสตูดิโอ อินดรัสเทรียล ไลท์ แอนด์ เมจิก แอนิเมติ้ง เผยแพร่ทางแพล็ตฟอร์มสตรีมมิ่ง เน็ตฟลิกซ์ เมื่อวันที่ 14 มิถุนายน ค.ศ. 2024

**ภาพรวม**
อุลตร้าแมน ไรซิ่ง เป็นผลงานการร่วมผลิตระหว่างสึบุรายะโปรดักชันจากประเทศญี่ปุ่น และ เน็ตฟลิกซ์แอนิเมชัน โดยร่วมมือกับสตูดิโอแอนิเมชั่น อินดรัสเทรียล ไลท์ แอนด์ เมจิก แอนิเมติ้ง จากประเทศสหรัฐอเมริกา ทั้งนี้ได้แชนนอน ทินเดิล มารับทำหน้าที่เป็นผู้กำกับภาพยนตร์เรื่องนี้และเป็นภาพยนตร์เรื่องแรกที่ได้กำกับ และ จอนห์น อาโอชิมะ บทภาพยนตร์โดย ทินเดิล และ มาร์ก ฮามส์ นอกจากนี้ได้มีการให้เสียงตัวละครโดยคริสโตเฟอร์ ฌอนในบทอุลตร้าแมน และ เกดด์ วาตานาเบ, แทมลิน โทมิตะ, คีน ยัง และ จูเลีย แฮร์ริแมน

**การผลิต**
ภาพยนตร์เรื่องนี้ได้รับแรงบันดาลใจจากตัวละครชื่อเดียวกันแต่เดิมเริ่มต้นจากแนวคิดดั้งเดิมที่พัฒนาโดยผู้กำกับแชนนอน ทินเดิล เขาคิดเรื่อง ขณะทำงานเป็นผู้ออกแบบตัวละครใน ฟอสเตอร์ โฮม..บ้านของผองเพื่อนในจินตนาการ ในช่วงกลางถึงปลายทศวรรษ 2000 ทินเดิล พัฒนาภาพยนตร์เพิ่มเติมโดยเขียนบทและสร้างสรรค์งานศิลปะที่โซนี่พิคเจอร์สแอนิเมชันตั้งแต่ปี 2016 ถึง 2018 ในเวลานั้นหลังจากออกจากโซนี่ ทินเดิลก็ย้ายไปที่เน็ตฟลิกซ์แอนิเมชันเพื่อสร้างซีรีส์ไลฟ์แอ็กชันเรื่อง ออลลี่ กระต่ายน้อยหลงทาง ร่วมกับผู้กำกับ ปีเตอร์ แรมซีย์เขามีโอกาสเปลี่ยนโครงเรื่องสำหรับภาพยนตร์ของเขาให้เข้ากับอุลตร้าแมน
โปรเจ็กต์นี้ได้รับการประกาศให้เป็นลิขสิทธิ์ของ เน็ตฟลิกซ์เมื่อเดือนพฤษภาคม ปี 2021 โดยทินเดิลเป็นผู้กำกับและร่วมเขียนบทภาพยนตร์เรื่องนี้ร่วมกับ มาร์ก ฮามส์ (ก่อนหน้านี้ ทิลเดิล และ ฮามส์ เคยร่วมเขียนบทในภาพยนตร์ คูโบ้และพิณมหัศจรรย์) ทอม น็อตต์เป็นผู้อำนวยการสร้าง ลิซ่า พูล เป็นผู้ผลิตร่วม อำนวยการสร้าง จอห์น อาโอชิมะ ทำหน้าที่กำกับร่วม และ อินดรัสเทรียล ไลท์ แอนด์ เมจิก เพื่อสร้างแอนิเมชันให้กับภาพยนตร์เรื่องนี้ เมื่อเดือนกรกฎาคม ปี 2022 เน็ตฟลิกซ์ เผยแพร่รูปภาพล้อเลียนสไตล์แอนิเมชันของภาพยนตร์และการออกแบบอุลตร้าแมน

**เรื่องย่อ**
ซาโต้ เคน ชายหนุ่มผู้เป็นนักเบสบอลซูเปอร์สตาร์ หรืออีกโฉมหน้าหนึ่งคือ อุลตร้าแมน ซูเปอร์ฮีโร่ที่คอยปกป้องโลก ซึ่งการที่เขาแบกรับภาระในหน้าที่ส่วนนั้นไว้ จึงต้องเดินทางกลับมายังบ้านเกิด แล้วในขณะเดียวกันก็ต้องเข้าร่วมการแข่งขันในฐานะสมาชิกคนหนึ่งของทีมชาติเบสบอลญี่ปุ่น
แต่ทว่าชีวิตประจำวันอันแสนสงบสุขก็ถูกทำลายโดยฝีมือของยอดสัตว์ประหลาดสุดแกร่ง ไจแกนตรอน ที่ปรากฏตัวขึ้นอย่างกระทันหัน เคน แปลงร่างกลายเป็น อุลตร้าแมน เข้าเผชิญหน้ากับสัตว์ประหลาดในการต่อสู้ แต่การโจมตีของสัตว์ประหลาดที่เข้ามาอย่างกระชั้นชิดก็ได้รุนแรงขึ้นมา ทำให้เขาถูกบังคับให้สร้างสมดุลระหว่างอาชีพการงานและหน้าที่ฮีโร่ของเขา หลังจากที่รับเลี้ยงไคจู อย่างไม่เต็มใจ หลังจากเอาชนะแม่ของมันได้

**ตัวละคร**
ซาโต้ เคน
ตัวเอกของเรื่อง หนุ่มนักเบสบอลซูเปอร์สตาร์ ผู้มีความทะเยอทะยาน ในอดีตเขาชื่นชอบอุลตร้าแมนมาก ๆ แต่เมื่อเติบโตขึ้น เขากลับมีความขัดแย้งกับฮายาโอะผู้พ่อ และตีตัวออกห่าง เคนมักรู้สึกกลัดกลุ้มกับชีวิตของตนเอง ที่จะต้องแบบรับหน้าที่การงานไปพร้อม ๆ กับการปกป้องโลกในฐานะอุลตร้าแมน
ศาสตราจารย์ ซาโต้ (ฮายาโอะ ซาโต้)
ศาสตราจารย์ผู้เชี่ยวชาญด้านชีวะวิทยา และมีความรู้เกี่ยวกับไคจูอย่างลึกซึ้ง ในอดีตเขาพิทักษ์โลกอย่างลับ ๆ ในฐานะอุลตร้าแมน แต่เมื่อสุขภาพร่างกายเสื่อมไปตามกาลเวลา เขาจึงเลือกส่งต่อหน้าที่ให้ลูกชาย แม้จะรู้สึกผิดที่ไม่สามารถช่วยภรรยาที่หายตัวไปกลับมาได้ 
วาคิตะ อามิ
สาวนักข่าวผู้สนใจในเรื่องราวของเคน เธอได้นัดหมายกับเคนเพื่อทำการสัมภาษณ์ แต่เคนกลับเบี้ยวนัด จนกระทั่งเคนเกิดเปลี่ยนใจให้สัมภาษณ์ ทั้งคู่จึงได้เปิดใจคุยกัน อามิ มีลูก 1 คน ซึ่งเธอเป็นผู้เลี้ยงดูเพียงลำพัง
เอมิโกะ
ภรรยาของฮายาโอะ แม่ของเคน เป็นนักวิทยาศาสตร์เช่นเดียวกับสามี เธอหายตัวไประหว่างการทดลองเทเลพอร์ตข้ามมิติ
ดร.อนดะ
ศาสตราจารย์ผู้เชี่ยวชาญด้านวิศวะกรรม เฝ้าตามล่า ไจแกนตรอน เพราะต้องการล้างแค้นให้กับครอบครัว และผูกใจเจ็บกับอุลตร้าแมน เนื่องด้วยเขาคิดว่า เป็นความผิดของอุลตร้าแมนที่ไม่สามารถช่วยครอบครัวของเขาได้
เจ้าหน้าที่ อาโอชิมะ
แม่ของอามิ

**ผู้ให้เสียงพากย์**

**อ้างอิง**

**แหล่งข้อมูลอื่น**
หมวดหมู่:อุลตร้าซีรีส์
หมวดหมู่:ภาพยนตร์อุลตร้าซีรีส์
หมวดหมู่:ภาพยนตร์คอมพิวเตอร์แอนิเมชันอเมริกัน
หมวดหมู่:ภาพยนตร์ต้นฉบับของเน็ตฟลิกซ์
หมวดหมู่:ภาพยนตร์แอนิเมชันของเน็ตฟลิกซ์
หมวดหมู่:ภาพยนตร์แอนิเมชันที่มีฉากในประเทศญี่ปุ่น